Eile Soomes toimunud parlamendivalimistel saatis edu parempoolset Kokoomust (Koonderakond), kes võitis esialgsetel andmetel parlamendis juurde kümme kohta, jäädes vaid ühe koha võrra maha Soome Keskerakonnast - mida nimelisele kokkulangevusele vaatamata ei maksa segamini ajada Eesti Keskerakonda. Soome Keskerakonda loetakse "kodanlikuks" erakonnaks, mistõttu ongi juba alanud  spekulatsioonid "kodanliku" koalitsiooni sõlmimiseks Keskerakonna, Koonderakonna ja Rootsi Rahvapartei vahel. Seni on Keskerakond võimu jaganud sotsiaaldemokraatidega, kellel pole samal ajal midagi ka koostöö vastu Koonderakonnaga. Igal juhul seisavad Soomes ees "huvitavad" ajad. Üks on igal juhul selge - Soome valijad on saatnud selge signaali, et toetavad muudatusi senises poliitikas - ja seda suurema majandusvabaduse ning riigi väiksema sekkumise suunas. Headele sõpradele Soomes võib edu puhul igal juhul õnne  soovida. Kui valitsuse peaksid moodustama Keskerakond ja Koonderakond, siis suuruselt teise partnerina ootab Koonderakonda välisministri portfell, mida ennustatakse Eesti suurele sõbrale Sauli Niinistole. Eestile ja Euroopale oleks see hea sõnum.